Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	25. august 2005 nr 595

Nõusolek maaüksuse, asukohaga
Haava tn 30, Haapsalu erastamiseks

Läbi vaadanud Garaažiühistu Haava 30 Haapsalu Linnavalitsusele esitatud avalduse maaüksuse Haava tn 30 ostueesõigusega erastamiseks ja OÜ Haapsalu Maamõõdubüroo poolt koostatud Haava tn 30 katastriüksuse moodustamise toimiku materjalid, Haapsalu Linnavalitsus tuvastas, et vastavalt riiklikule ehitiste registrile kuuluvad hooned Haava 30 Garaažiühistule Haava 30.
Katastriüksuse mõõdistamise tulemusel on saadud erastatava maa suuruseks 1071 m^2. Juhindudes maareformi seaduse § 20 lg 1, § 21 lg 4, § 22 lg 1 ja § 22 ^3 lg 1, Eesti Vabariigi Valitsuse 06.11.1966 määrusega nr 267 kinnitatud “Maa ostueesõigusega erastamise korrast”, Eesti Vabariigi Valitsuse 24.01.1995 määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§ 30, 31, Haapsalu põhimääruse §§ 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Haava tn 30, Haapsalu, Läänemaa, pindala 1071 m^2, maa ostueesõigusega erastamisega Garaažiühistu Haava 30 (registrikood 80166252, asukoht Jalaka tn 1 90509 Haapsalu) nimele.
2.	Maa, asukohaga Haava tn 30, Haapsalu sihtotstarve on väikeelamumaa (EE, 0010).
3.	Maa, asukohaga Haava tn 30, Haapsalu maksustamishind on 16 (kuusteist) kr/m^2, kitsendustaotlusi esitatud ei ole.
4.	Maa erastajatel tasuda maa ostueesõigusega erastamise eeltoimingute teostamise kulud kokku 200 (kakssada) krooni Haapsalu Linnavalitsuse arvelduskontole nr 10602002431007 AS SEB Eesti Ühispank.
5.	Korraldus teha teatavaks Juri Sapovalov’ile (Jalaka tn 1, 90509 Haapsalu) korralduse koopia saatmisega posti teel ning linnavalitsuse maakorraldusosakonna juhatajale (A.Ulm) korralduse koopia üleandmisega allkirja vastu.
6.	Linnavalitsuse maakorraldusosakonna juhatajal (A.Ulm) teha teatavaks korraldus ühes korralduse juurde kuuluva avalduse ja katastriüksuse moodustamise toimiku üleandmisega allkirja vastu Lääne Maakatastrile 15 päeva jooksul.
7.	Korraldus jõustub teatavakstegemisest.
8.	Korraldus avalikustada väljapanekuga linnavalitsuse fuajees.
9.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
Linnasekretär